Një zbulim i jashtëzakonshëm, zjarr dhe akull së bashku në pluhurin yjor
Këto rezultate do të hidhnin poshtë teorinë se në periudhën e formimit, sistemi ynë diellor ishte i nxehtë në qendrën e tij dhe i ftoht
. Donald Braunli, shkencëtari që udhëheq studimin e Stardustit në Universitetin e Uashigtonit, përshkruan zbulimin befasues, pas inspektimit të disa grimcave në një ambjent të posaçëm të NASA-s në Houston. Astronomi Donald Brownlee i Universitetit të Washingtonit shton: Kometat janë mbetje nga periudha e formimit të sistemti tonë diellor rreth 4,5 miliardë vjet më parë. Disa shkencëtarë besojnë se studimi i këtyre pjesëzave nga kometat mund t’u japë përgjigje pyetjeve rreth krijimit të planetit tonë. Brownlee thotë se pjesëzat e analizuara janë të ngjashme me mineralet e temperaturave të larta të gjetura në meteoritet, që qarkullojnë shumë më afër diellit. Këto rezultate duket se hedhin poshtë teorinë se në periudhën e formimit, sistemi ynë diellor ishte i nxehtë në qendrën e tij dhe i ftohtë në periferi, nga ku janë marrë edhe mostrat e kometave. Në janar të vitit 2004, Stardust kaloi nëpër bishtin e kometës së quajtur Wild Two, duke mbledhur mijra copëza nga pluhuri i saj. Dy vjet më vonë, sonda me pjesëzat e kometës zbriti në Tokë në shtetin perëndimor amerikan të Utah-s, duke i dhënë kështu fund një udhëtimi prej reth 4.8 milionë kilometrash. Para mbërrijtes në Tokë të mostrave të Stardustit, mostrat e vetme që kishin shkencëtarët nga hapësira ishin mostrat nga hëna që sollën në Tokë astronautët e anijes Apollo në vitet 60-të dhe 70-të, si dhe meteoritet që kishin rënë në Tokë. Deri tani më shumë se 150 mostra u janë shpërndarë shkencëtarëve nëpër botë, të cilët do të përpiqen të gjejnë përgjigje për këto pyetje. Në prill shkencëtarët do të fillojnë të studiojnë grimcat ndëryjore që nuk i takojnë kometës. Ata planifikojnë të vendosin në internet miliona fotografi të grimcave, në mënyrë që vullnetarët në kompjuterat e tyre të mund t’i identifikojnë ato.//lk